**INSTRUMENTE DIDACTICE UTILIZATE LA ORELE DE CONSILIERE ȘI DEZVOLTARE PERSONALĂ**

**SEMESTRUL al II-lea**

PROPUNĂTORI:

PROF. BUZATU CARMEN ADRIANA

PROF. BĂLICI CLAUDIA

INSPECTORATUL ȘCOLAR JUDEȚEAN HUNEDOARA

ARGUMENT

Disciplina *Consiliere şi dezvoltare personală* contribuie semnificativ la starea de bine și la consolidarea încrederii în sine a elevilor, ca persoane unice și valoroase, care își cunosc potențialul individual, interacționează armonios cu ceilalți, învață cu eficacitate și iau decizii școlare, personale, de carieră și stil de viață sănătos.

Programa asigură continuitatea cu problematica abordată la disciplina *Consiliere și dezvoltare personală*, în clasa pregătitoare și în clasele I şi a II-a. De asemenea, programa contribuie la dezvoltarea competențelor din profilul de formare al elevului de gimnaziu , cum ar fi:

- competența de a învăța să înveți, prin aprecierea calităților personale în vederea autocunoaşterii și alegerii carierei; spiritul de inițiativă și antreprenoriatul;

- competențele sociale şi civice, prin manifestarea disponibilităţiipentru participare civică şi pentru valorizarea diversităţii.

În mod particular, disciplina *Consiliere şi dezvoltare personală* contribuie la realizarea profilului de formare din perspectiva a cinci dimensiuni ale dezvoltării personalității elevului, care vizează: competențe de autocunoaștere, competențe socio-emoționale, competențe de management al învățării, competențe de management al carierei și adoptarea unui stil de viață sănătos.

  Din perspectiva competențelor de autocunoaștere, disciplina *Consiliere şi dezvoltare personală* contribuie la dezvoltarea capacității elevilor de a-și explora interesele, nevoile și aspirațiile, de a-și identifica și autoevalua resursele personale.

Din perspectiva competențelor socio-emoționale, disciplina *Consiliere şi dezvoltare personală* sprijină elevii în managementul adecvat al emoțiilor, comunicarea asertivă, cooperarea în grup,participarea la viaţa clasei, şcolii şi comunităţii.

Din perspectiva competențelor de management al învățării, disciplina *Consiliere şi dezvoltare personală* oferă elevilor oportunități pentru dezvoltarea abilităților de învățare și de creștere progresivă a eficienței și autonomiei în învățare, precum și a capacității de reflecție asupra propriei învățări.Din perspectiva competențelor de management al carierei, la disciplina Consiliere şi dezvoltare personal elevii explorează lumea educației și lumea muncii și își dezvoltă  capacitatea de a lua decizii referitoare la educație, carieră și stil de viață sănătos.

Propunem în continuare câteva proiectări de activitate didactică ca exemple de bune practici în vederea abordării disciplinei astfel încât la finalul unui ciclu de învățământ elevii să fi dobândit acele competențe dezirabile, de persoană unică, valoroasă în spiritul civismului și al armoniei cu ceilalți.

**PROIECT DE ACTIVITATE DIDACTICĂ**

**CLASA:** a V-a

**DISCIPLINA:** Consiliere și dezvoltare personală

**PROFESOR**:

**UNITATEA TEMATICĂ:** *Ce simțim?*

**SUBIECTUL LECŢIEI:** Să conștientizăm emoțiile noastre

**TIPUL ACTIVITĂŢII:** Formare de abilităţi şi atitudini

**COMPETENŢE GENERALE:**

1. Adoptarea atitudinilor pozitive faţă de sine şi a unui stil de viaţă sănătos și echilibrat

2. Relaţionarea armonioasă cu ceilalţi în contexte școlare și extrașcolare

**COMPETENŢE SPECIFICE:**

2.1. Recunoaşterea unei varietăţi de emoţii trăite în raport cu sine şi cu ceilalţi

2.2. Acordarea feedbackului pozitiv în relaționarea cu ceilalți

**OBIECTIVE OPERAŢIONALE:**

**a) cognitive:** - să identifice emoţiile în funcţie de indicii nonverbali;

-să asocieze o etichetă verbală expresiei emoţionale;

-să identifice propriile emoţii în situaţii date;

**b)** **afective:**- să prezinte interes pentru activitate şi dorinţă de afirmare;

- să participe activ la jocuri

**c)** **motrice:** - să mânuiască materialele puse la dispoziţie;

- să execute mişcări sugerate de imagini, texte sau sarcini cerute.

**STRATEGIA DIDACTICĂ:**

1. **RESURSE PROCEDURALE:**
   1. **Metode şi procedee:** conversaţia, observaţia, expunerea, descoperirea, explicaţia, jocul de rol, exprimarea corporală, tehnici expresiv-creative, autoanaliza.
   2. **Forme de organizare:** individual, pe grupe, frontal.
2. **RESURSE MATERIALE:** laptop, glob pământesc imagini cu persoane care exprimă diferite trăiri emoţionale (bucurie, furie, tristeţe, teamă)
3. **RESURSE TEMPORALE:** 50 minute
4. **RESURSE UMANE:** 28 elevi
5. **RESURSE SPAŢIALE:** sala de clasă

**6. FORME ŞI TEHNICI DE EVALUARE:** observarea sistematică a comportamentului elevilor, evaluarea reciprocă, aprecieri verbale

**7. BIBLIOGRAFIE:**

**-** Programa şcolară pentru disciplina Consiliere și dezvoltare personală, clasa a V-a,București, 2017;

**-** Băban Adriana, ,,*Consiliere educaţională”*, Editura ASCR, Cluj-Napoca, 2003

**-** Breben Silvia, *,,Jocuri pentru dezvoltarea inteligenţei emoţionale”,* Ed. Reprograph, Craiova, 2010

**DESFĂŞURAREA ACTIVITĂŢII**

|  |  |  |  |  |
| --- | --- | --- | --- | --- |
| **Nr.**  **crt.** | **Etapele lecţiei** | **Conţinuturi / Activităţi integrate** | **Strategia didactică** | **Forme de evaluare** |
| 1. | Moment organizatoric | Se amenajează spaţiul clasei într-o manieră optimă desfăşurării activităţilor propuse. |  | Observarea sistematică |
| 2. | Captarea atenţiei | În mijlocul clasei este amplasat un mic „univers”: planeta Terra, meteoriți, steluțe. Vom conversa despre planetele sistemului solar și vom descoperi sub meteoriți imagini care ilustrează anumite emoții: bucurie, tristețe, furie, nervozitate etc. Vom realiza o planetă a emoțiilor prin atașarea imaginilor pe globul pamântesc. | **a.metode**:conversaţia,  **b.mijloace** **didactice**:  imagine reprezentativă, coală de flip-chart, jetoane, lipici;  **c**.**forme de organizare**: frontal | Observarea sistematică  Aprecieri verbale |
| 3. | Enunţarea subiectului şi a obiectivelor lecţiei | Copiii sunt anunţaţi că vom desfășura o activitate de dezvoltare personală în care vom vorbi despre emoții și comportamente generate de acestea, vom recunoaște emoțiile de bază, vom împărtași situații în care am trăit anumite emoții și vom exprima prin mimică și gesturi emoțiile sugerate. | **a.metode**: explicaţia  **c**.**forme de organizare**. frontal |  |
| 4. | Dirijarea învăţării | Urmărim filmul ”Insula emoțiilor”  https://www.youtube.com/watch?v=7jriUl\_qOm4  Solicit elevii să fie atenți și să selecteze tipuri de emoţii care marchează personajele poveștii. Selectăm emoțiile completând „Graficul emoţiilor” (Anexa 1 ) atașând etichetei emoticonul corespunzător. Elevii exprimă ceea ce simt în legătura cu comportamentul personajelor.  Adresez întrebări pentru verificarea înţelegerii textului.  Se recită ”Poezia răbdării”. <https://www.youtube.com/watch?v=HBfXc6AKW4k> | **a.metode**: povestirea cu predicții, problematizarea, reflecţia personală, conversaţia euristică  **b.mijloace** **didactice**: coală flip-chart, emoticoane, etichete cu denumirea emoțiilor trăite de personajele poveștii, film youtube  **c**.**forme de organizare**: individual, frontal | Observarea sistematică  Aprecieri verbale |
| 5. | Asigurarea retenţiei şi a transferului | - Interpretarea cântecului „ Ursul păcălit de vulpe”. <https://www.youtube.com/watch?v=JBV_7QPriz8>  Discuții despre emoțiile dorite/nedorite  Dirijez discuţiile cu elevii urmărind:   * identificarea emoţiilor pozitive (bucuria, fericirea) şi negative (frica, furia, tristeţea); * înţelegerea de către copii a faptului că este firesc să simţim atât emoţii pozitive cât şi negative, dar important este să învăţăm să ne controlăm emoţiile negative astfel încât ele să nu ne influenţeze comportamentul. * fișă de lucru( Anexa 2 ) | **a.metode**: conversaţia euristică, problematizarea, explicaţia, reflecţia personală  **b.mijloace didactice:**fișă de activitate independentă  **c**.**forme de organizare**: frontal, individual; | Observarea sistematică  Aprecieri verbale |
| 6. | Încheierea lecţiei | Apreciez activitatea elevilor din timpul lecţiei şi le ofer câte o floare pe care va trebui să deseneze un emoticon potrivit pentru emoţia pe care le-a produs-o lecţia şi să lipească floarea în copacul cu emoții. | **a.metode**: explicaţia, reflecţia personală  **b.mijloace** **didactice**: flori colorate, cariocă;  **c**.**forme de organizare:** individual | Apriecieri verbale  Observarea sistematică  Autoevaluarea |

**PROIECT DE ACTIVITATE DIDACTICĂ**

**Unitatea de învăţământ:**

**Propunător:**

**Aria curriculară:** Consiliere și orientare

**Disciplina:** Consiliere și dezvoltare personală

**Clasa:** a V-a

**Data:**

**Unitatea de învăţare:** O viață sănătoasă

**Subiectul lecţiei:** Schimbare și dezvoltare

**Resurse de timp :** 50 minute

**Tipul lecţiei:** transmitere si însușire de noi cunoștințe

**Scopul lecţiei**.: Cunoaşterea etapelor de dezvoltare de la copilărie până la adolescenţă și a schimbărilor din această perioadă precum și a măsurilor pe care le pot lua în diferite situații în funcție de caz.

**Competenţe specifice:**

* 1. Identificarea resurselor personale şi a oportunităților de dezvoltare specifice vârstei.

2.1. Recunoaşterea unei varietăţi de emoţii trăite în raport cu sine şi cu ceilalţi

2.2. Acordarea feedbackului pozitiv în relaționarea cu ceilalți

**Obiective operaționale**

La sfârşitul activităţii,elevii trebuie să fie capabili să realizeze următoarele :

O1- să recunoască schimbările pubertății

O2 -să ilustreze etapele dezvoltării din experienţa proprie;

O3 -să știe să aplice regulile de igienă pentru menținerea sănătății corpului.

**Resurse procedurale:**problematizarea, explicatia, observatia, învăţarea prin descoperire, investigația, Metode art-creative:

**Resurse materiale:** manual, tabla, fișe de lucru, laptop, video- proiector, material PPT,

**Tipul de organizare a activităţii:**frontal, individual, pe grupe, perechi de câte 2 elevi.

**Bibliografie**

- Programa de consiliere și dezvoltare personală, clasele a V a – a VIII-a, 2017

- Manual de consiliere și dezvoltare personală, clasa a V- a, Simona Popa

- Dirigenția și consilierea, ghid metodologic, Alexandru Gheorghe, Ionel Mărțan

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| N**r. crt** | **Etapele lecţiei** | **Compe-tenţe derivate** | **ACTIVITATE DESFĂŞURATĂ** | | **Resurse procedurale** | **Resurse materiale** | **Resurse**  **tempo-rale** | **Metode de ev.** |
| **Activitatea profesorului** | **Activitatea elevilor** |
| **1.** | **Organizarea clasei** |  | -pregăteşte materialul didactic;  -notează în catalog elevii absenţi şi verifică dacă sunt condiţii optime pentru desfăşurarea orei; | -îşi pregătesc cărţile şi portofoliile; | Conversaţia |  | 3’ |  |
| **2** | **Captarea atenţiei** |  | Profesorul cere elevilor să închidă ochii să să își imagineze un tren cu trei vagoane, în primul vagon găsindu-se un copil de 3 ani, în vagonul al doilea un copil de 6 ani iar în al treilea vagon un copil de 11 ani. Elevilor li se cere să își imagineze cum arată și ce fac aceștia.  Profesorul întreabă elevii de ce sunt atât de diferiți copiii din aceste vagoane. | Elevii deschid ochii și descriu ceea ce și-au imaginat  Elevii identifică faptul că odată cu creșterea vârstei organismul se dezvoltă și apar anumite schimbări. | Conversaţia  Problematiza  rea  Metode art-creative |  | 5’ | oral |
| **3** | **Anunțarea temei şi a competenţelor** |  | -informează elevii cu privire la tema lecţiei, scopul şi competenţele vizate  -notează titlul lecţiei pe tablă şi prezintă obiectivele. | Notează titlul în fișe | Conversaţia |  | 2’ | oral |
| **4** | **Dirijarea învăţării** | O1  O2  O3 | Profesorul oferă elevilor imagini cu schimbări din perioada pubertății și cere elevilor să își exprime opinia. Elevii formează perechi de câte 2 și dau răspunsuri despre cum cred ei că se simt personajele din imagini și care ar fi motivul.  Profesorul discută cu elevii despre schimbările prin care au trecut până la această vârstă.  Profesorul cere elevilor să formeze 2 echipe, cea a fetelor și cea a băieților.  Echipa fetelor este desemnată să descrie în schimbările specifice fetelor prin care au trecut, dar și cele prin care urmează să treacă, respectiv băieții descriu schimbările specifice băieților prin care au trecut, dar și cele prin care urmează să treacă  Profesorul prezintă imagini cu o gamă de produse de igienă (săpun de față , deodorant- firmă acoperită) și întreabă elevii în ce scop trebuiesc folosite acestea ținând cont de schimbările hormonale produse.  În ceea ce privesc schimbările descrise de ambele grupe, profesorul oferă elevilor informații suplimentare despre glandele sebacee, glandele sudoripare, mai ales în ceea ce privește măsurile de igienă care trebuiesc respectate, o dată cu începerea funcționării acestora sub influența hormonilor. | Elevii își exprimă opinia în perechi de câte 2 despre cum cred ei că se simt personajele din imagini și de ce.  Elevii notează la tablă schimbările prin care au trecut pană acum.(înălțime, greutate, acnee, dezvoltatea gândirii)  Echipa fetelor va descrie schimările specifice fetelor prin care au trecut, dar și cele prin care urmează să treacă, respectiv băieții descriu schimbările specifice băieților prin care au trecut, dar și cele prin care urmează să treacă.  Elevii recunosc utilitatea produselor.  Elevii participă la descrierea regulilor pe care rebuie să le respecte în ceea ce privește igiena personală. | Explicaţia  Conversaţia  Observaţia  Învăţarea prin descoperire  investigația | Manualul  Video-proiector  Coli | 30’ | oral |
| **5** | **Fixarea cunoştinţelor şi**  **Obţinerea performanţei** |  | Profesorul oferă elevilor texte lacunare pe care aceștia trebuie să le completeze cu termenii ceruți precum: *pubertate, greutate, înălțime, afectivitate, modificări, independență etc,* termeni care au fost descriși pe parcursul orei.  Profesorul verifică rezolvarea exercițiului. | Elevii completează textul lacunar, iar apoi verifică corectitudinea rezolvării după răspusurile verbale oferite de colegi, sub îndrumarea profesorului. | Conversaţia |  | 5’ | Scris  Oral |
| **6** | **Temă** |  | Profesorul cere elevilor să realizeze o planșă cu minim 3 fotografii din etape diferite de vârstă, iar apoi să continue descrierea în cuvinte a următorilor 5 ani din punct de vedere fizic, dar și din punct de vedere al dezvoltării intelectuale, relațiilor sale cu alte persoane și preocupările din această perioadă. Profesorul precizează elevilor că se pot consulta cu o persoană adultă pentru rezolvarea temei. | Elevii notează tema. | Conversația |  | 5’ | Oral  scris |

**PROIECT DE ACTIVITATE DIDACTICĂ**

PROPUNĂTOR:

DATA:

UNITATEA DE ÎNVĂŢĂMÂNT:

CLASA : a V-a

ARIA CURRICULARĂ: Consiliere si orientare

DISCIPLINA: Consiliere şi dezvoltare personală

UNITATEA DE ÎNVĂŢARE: Ce simţim?

SUBIECTUL: *Blog - Pagina mea de dezvoltare personală*

TIPUL LECŢIEI: recapitulare

COMPETENŢE SPECIFICE:

Relaționarea armonioasă cu ceilalți în contexte școlare și extrașcolare.

COMPETENŢE DERIVATE:

C1: . Recunoaşterea unei varietăţi de emoţii trăite în raport cu sine şi cu ceilalţi

C2:. Acordarea feedbackului pozitiv în relaționarea cu ceilalți

STRATEGII DIDACTICE :

*Metode şi procedee*: Observaţia, conversaţia, exerciţiul, explicaţia.

*Resurse:- materiale*: fişe de lucru, coli albe.

*- pedagogice***:** Programa şcolară, planificarea calendaristică orientativă, clasa a V-a, manualul de Consiliere şi dezvoltare personală

*- umane***:**29 elevi

*- temporale:*50 minute

*- spaţiale***:** sala de clasă

*Forme de organizare*: individual, pe grupe.

**DESFĂŞURAREA SITUAŢIILOR DE ÎNVĂŢARE**

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. crt. | MOMENTELE  LECŢIEI | C.D. | ACTIVITATEA  PROFESORULUI | ACTIVITATEA ELEVILOR | STRATEGII DIDACTICE | | |
| Metode şi procedee | Resurse | Evaluare |
| 1. | 2. | 3. | 4. | 5. | 6 | 7 | 8 |
| **1** | **Evocare** |  | Se consemnează absenţele în catalog.  Profesorul pregăteşte elevii pentru începerea orei, discutând problemele apărute în ultima săptămână. | Elevii colaborează cu dirigintele. | Conversaţia |  | Aprecieri verbale |
| **2.** | **Realizarea sensului** | C1  C1  C2  C1  C1  C2  C1  C2 | Profesorul anunţă tema care urmează să fie discutată, *Blog-pagina mea de dezvoltare personală,* demersul didactic care va fi urmat. El menţionează că vor crea un blog al clasei, unde vor posta activităţile interesante la care participă.  Împarte elevii în patru grupe şi le distribuie sarcini de lucru:   1. **Grupa I**   Profesorul îndrumă şi încurajează elevii să realizeze o descriere în care să prezinte informaţii esenţiale despre clasă, identificând aspectele pozitive din viaţa acesteia. Vor posta rezultatul la rubrica ***Despre mine***  **b. Grupa a II-a**  Profesorul cere elevilor să realizeze o fişă în care să prezinte informaţii esenţiale despre bucuria de a fi elev al acestei clase.  **c. Grupa a III-a**  Cere elevilor să scrie un articol cu tema *Emoţii la început de gimnaziu,* articol ce va fi postat pe pagina de blog, la rubrica *Postări*    **d. Grupa a IV-a**  Cere elevilor să scrie comentarii la adresa blogului şi adaugă feedback-urile lor la rubrica *Comentarii* | Pregătesc materialele necesare pentru lecţie: creioane, stilouri.  Ascultă explicaţiile profesorului şi îndeplinesc sarcina.  Ascultă explicaţiile profesorului şi realizează sarcina primită.  Ascultă explicaţiile profesorului şi realizează sarcina primită.  Ascultă explicaţiile profesorului şi realizează sarcina primită.  Ascultă explicaţiile profesorului şi realizează sarcina primită. | *M*  *E*  *T*  *O*  *D*  *A*  *C*  *A*  *D*  *R*  *A*  *N*  *E*  *L*  *O*  *R* | Fişe de lucru  Coală albă  Fişe de lucru  Coală albă  Fişe  Coală albă  Fişe  Coala albă | Observare sistematică  Aprecieri  verbale  Aprecieri verbale  Observare sistematică  Aprecieri verbale  Observare sistematică  Aprecieri verbale  Observare sistematică  Aprecieri verbale  Observare sistematică |
| **3.** | **Reflecţia** | C1  C2  C1  C2 | Profesorul cere celor patru grupe să prezinte produsele finale.  Profesorul completează, cu ajutorul elevilor, cadranele pe tablă.  Profesorul cere elevilor să înfrumuseţeze blogul cu imagini reprezentative din activităţile clasei. | Grupele îşi aleg pentru prezentare un lider.  **Grupa I** –prezintă în faţa celorlalţi informaţiile despre clasă, identificând aspectele pozitive din viaţa acesteia, interesele, abilităţile şi hobby-urile elevilor.  **Grupa a II**-**a** prezintă în faţa modalităţi de exprimare a bucuriei de a fi elev.  **Grupa a III-a** – prezintă articolul ce surprinde emoţiile trăite la început de gimnaziu.  **Grupa a IV-a** –prezintă impresiile la adresa blogului şi impactul pe care îl are acesta asupra vizitatorilor. | Explicaţia  Conversaţia  Explicaţia  Explicaţia  Explicaţia | Coală de hârtie  Coală de hârtie  Coală de hârtie | Evaluarea produselor activităţii.  Aprecieri verbale  Evaluarea produselor activităţii.  Aprecieri verbale |

**PROIECT DE ACTIVITATE DIDACTICĂ**

**Data**:

**Clasa**: a V-a

**Propunător**:

**Obiectul**: Consiliere şi dezvoltare personală

**Subiectul**: Viitorul meu, cariera mea. Interese şi nivel de educaţie

**Tipul lecţiei:** mixtǎ

**Motivaţia :**

„Cei ce reușesc în viaţă sunt cei care caută ocaziile pe care le vor şi dacă nu le găsesc, le creează.” — [George Bernard Shaw](http://cuvintecelebre.ro/citate/autori/george-bernard-shaw/).

„Pentru a reuși, dorința ta de a avea succes trebuie să fie mai puternică decât teama de a nu reuși.” — [Bill Cosby](http://cuvintecelebre.ro/citate/autori/bill-cosby/)

„Succesul nu este un fruct care cade singur din pomul vieții în palma omului.” — [Seneca](http://cuvintecelebre.ro/citate/autori/seneca/)

**COMPETENȚE SPECIFICE:**

* dobândirea abilităților de explorare și planificare a carierei; identificarea meseriilor şi cunoaşterea detaliilor despre acestea, stimularea interesului pentru pregătirea școlară în vederea practicării unei meserii în viitor
* Să dovedească încredere în sine, în situaţii diferite;

**OBIECTIVE OPERAŢIONALE:**

O1- să utilizeze în contexte adecvate termenii de muncă, ocupaţie şi carieră și sǎ-i defineascǎ;

O2- sǎ cunoascǎ diferite calități necesare pentru practicarea anumitor meserii/ocupații;

O3- să numească diverse meserii

O4- să conştientizeze sarcinile, responsabilităţile, dar şi riscurile fiecărei meserii

O5- să înţeleagă şi să diferenţieze munca fizică de cea intelectuală

O6- să exprime opinii personale referitore la ceea ce le-ar place să facă, raportat la ceea ce pot face/au abilităţi pentru a practica o meserie

O7- sǎ-și dezvolte capacitatea de autoevaluare și evaluare obiectivă în realizarea proiectelor individuale și în cadrul grupului;

O8- sǎ comunice deschis cu membrii grupului;

**RESURSE PROCEDURALE**: conversaţia, dezbaterea, exerciţiul, metoda chestionarului, studiul de caz, observaţia psihologică.

**RESURSE MATERIALE**: computer, videoproiector, PPT, fişe de lucru individuale.

**Modalităţi de evaluare:** exprimarea ideilor şi a argumentelor personale prin desene, fişe de lucru; administrarea de fişe individuale.

**Bibliografi**e:

\*\*\* Managementul vieții personale- Ghid metodologic pentru predarea disciplinei opționale Managementul vieții personale, 2010

Daniela Călugăru, Dirigenția și consilierea, Editura Gheorghe Alexandru, Craiova, 2004

Adriana Băban, Consilierea educațională- Ghid metodologic pentru orele de dirigenție și consiliere, Cluj-Napoca, 2001

|  |  |  |  |  |
| --- | --- | --- | --- | --- |
| **Nr. crt** | **Momentele lecţiei** | **Obiective** | **Activitatea profesorului** | **Activitatea elevilor** |
| 1. | Moment organizatoric  3 min |  | Se asigură climatul necesar lecţiei.  Se pregătesc materialele necesare pentru lecţie.  Abordez problemele curente ale clasei. | Se pregătesc pentru oră.  Ascultǎ cu atenţie. |
| 2.  3. | Pregătirea psihologică  2 min  Anunţarea temei și formularea obiectivelor  5 min | O1  O5  O2  O3  O4  O8 | **Fișa 1**  Le propun elevilor câteva citate. Elevii vor fi împǎrţiţi în trei grupe, fiecare grupǎ va primi câte o fișǎ cu un citat și vor rezolva cerinţa:  Citiţi cu atenţie citatele , indicând ideea principalǎ. În urma activităţilor se alege motto-ul lecţiei.  **„Cine vrea să facă ceva găsește mijloacele, cine nu, găsește scuze”** V. Hugo  **” Munca este legea lumii moderne, care nu are loc pentru leneși”** M. Eminescu  **”Banii nu aduc învățătură, dar învățătura aduce bani”**   * Vom discuta în această oră câteva aspecte legate de interesul vostru pentru viitor, pentru viitoarea carierǎ, pentru a înţelege unele calități necesare pentru practicarea anumitor meserii/ocupații.   **Fișa 2** Pe fișe aveţi o schemǎ care pornește de la cuvântul „meserie”.  Completaţi fișa cu exemple de meserii pe care le cunoașteţi | Elevii citesc și comentează citatele  Pentru a putea ajunge acolo unde dorim este nevoie de multă muncă și pasiune  Motto:„Să ne pregătim conştiincios pentru a deveni ce ne dorim în viaţă”  Participă la dezbatere; vor fi încurajaţi să îşi exprime propriile opinii. |
| 4. | Dirijarea învăţării  30 min | O6  O7  O1  O2  O3  O5 | * Ce puteţi să spuneţi despre acest cuvânt? Încercaţi să-l definiți!   Pentru a putea ajunge acolo unde dorim este nevoie de multă muncă și pasiune   * Se definesc termenii de**: muncă, ocupație, profesie și imagini adecvate printr-o prezentare PowerPoint,**   **MUNCĂ**- activitate specifică omului, având ca scop producerea de bunuri necesare traiului, adaptare parţială a naturii la necesităţile sale; activitate în domeniul educaţiei, ştiinţei, cercetării intelectuale, artistice etc, în scopul realizării tuturor bunurilor şi valorilor specifice existenţei umane; efort de a realiza ceva.  **CARIERĂ**- domeniu de activitate, perioadă de activitate a unei persoane într-un anumit domeniu; profesiune, situaţie bună, poziţie în ierarhia profesională şi socială.  **OCUPAȚIE**-îndeletnicire, treabă, activitate; preocupare. ♦ Profesiune, slujbă, post.  **PROFÉSIE,** *profesii -*  Ocupație, îndeletnicire cu caracter permanent, pe care o exercită cineva în baza unei calificări corespunzătoare; complex de cunoștințe teoretice și de deprinderi practice care definesc pregătirea cuiva; meserie  **Fișa 3**  - Solicit elevilor să completeze fișa **”Balonul plutitor”** și să o expună pe tablă.   * Elevii trebuie să denumească meseriile comparându-le pentru a încerca să scoată în evidenţă sarcinile şi riscurile fiecăreia. Elevii trebuie să decidă dând note de la 1 la 5 care meserie este mai grea, mai riscantă , mai obositoare sau nu. * Exercitiu**« *Detectiv in lumea profesiei****»*   Care credeți cǎ sunt cele mai căutate profesii? | Se defineşte termenul  meserie = profesie sau îndeletnicire bazată pe un complex de cunoştinţe obţinute prin şcolarizare şi prin practică, ce permit celui care le posedă să execute anumite operaţii de transformare şi prelucrare a obiectelor muncii sau să presteze anumite servicii , ocupaţie, meşteşug, îndeletnicire.  Elevii completează fișele, prezintă răspunsurile formulate , ajungând la concluzia importanței studiului, a efortului personal în alegerea unei meserii și apoi le lipesc pe tablă  Elevii denumesc meseriile şi dezbat care dintre ele este mai riscantă, mai obositoare, etc.  Se lucreazǎ pe grupe |
| 4. | Debriefingul  8 min | O1  O2  O5  O4 | Se va realiza un desen colectiv intitulat “Profesia mea”. Regulă: fiecare copil, pe rând, va desena pe coală un singur element: linie dreaptă (verticală/oblică/orizontală)/frântă(deschisă, închisă), linie curbă (închisă/deschisă), atfel încât, la final, să iasă un desen reprezentativ al clasei. | Elevii participă activ la provocare. |
| 6. | Concluzii  2 min |  | Evidențiez importanța orientării în carieră și a efortului personal direcționat spre studiu și autodepășire | Elevii vor povesti în ce fel i-au ajutat informațiile recepționate astăzi în a decide ce meserie își doresc să urmeze. |

**Fișa 2**

**FIȘĂ DE LUCRU**

***BALONUL PLUTITOR***

CE MESERIE IȚI DOREȘTI SĂ PRACTICI?

DE CE?

Scrie trei motive pentru Scrie trei calități pe care le

care ai ales ai și te recomandă pentru această meserie

această meserie!